مين قالك تسكن فى حارتنا

مين قال لك تسكن فى حارتنا اغنيه مصريه الفها حسين السيد و لحنها محمد الموجى و غنتها شاديه سنة 1963

 كلمات 

مين قال لك تسكن في حارتنا

تشغلنا و تقل راحتنا

مين قال لك تسكن في حارتنا

تشغلنا و تقل راحتنا

يا تشوف لك حل ف حكايتنا

يا تعزل و تسيب حتتنا

.....

شوف حبك عامل ايه فيا

من يوم ما سكنت و جيت جنبى

لا انا عارفه اتلم على عينيا

و لا عارفه حاجه عن قلبى

شوف حبك عامل ايه فيا

من يوم ما سكنت و جيت جنبى

لا انا عارفه اتلم على عينيا

و لا عارفه حاجه عن قلبى

حبيتك ايوه انا مش ناكره

و الحب عذاب و انت أدرى

انت اللى زرعته ف حتتنا

و حدفت الشوق على باب بيتنا

يا تشوف لك حل ف حكايتنا

يا تعزل و تسيب حتتنا

.....

ييجى ابويا يعوز فنجال قهوة

اعمل له شاى و اسقيه لامى

و خيالك ييجى على سهوة

مافرقش ما بين خالتى و عمى

ييجى ابويا يعوز فنجال قهوه

اعمل له شاى و اسقيه لامى

و خيالك يبجى على سهوه

مافرقش ما بين خالتى و عمى

اخرتها ايه

انا مش عارفه

و هترسى لإيه

والله انا خايفه

خايفه لتروح يوم و تسيبنا

و العقل مافيش غيره حيلتنا

يا تشوف لك حل ف حكايتنا

يا تعزل و تسيب حتتنا

.....

تشاور لى عشان انزل اقابلك

ياخى بعدك بيتنا ما هو جنبك

تشاور لى عشان انزل اقابلك

ياخى بعدك بيتنا ما هو جنبك

لو تيجى ابويا هيفتح لك

خد و ادى معاه و افتح قلبك

و مافكش حاجه هتتعيب

لما يسألنى راح اقول طيب

و النور ينقاد على باب بيتنا

و داير ميدور بلكونتنا

يا تشوف لك حل ف حكايتنا

يا تعزل و تسيب حتتنا

 شوف كمان 
ليستة اغانى شاديه

 لينكات برانيه 

يوتيوب: مين قال لك تسكن ف حارتنا
https://m.youtube.com/watch?v=8nYVjZ2j22Q

مصادر

تصنيف:شاديه
تصنيف:اغانى شاديه
تصنيف:اغانى باللغه المصريه
تصنيف:اغانى مصريه
تصنيف:اغانى
تصنيف:كلمات اغانى